Саламон з Карліна

Рабін Саламон з Карліна (1738, Тульчын — 12 ліпеня 1792, Уладзімір) быў вучнем Магіда з Мяжэрыча і рабіна Аарона Вялікага з Карліна. Пасля смерці Аарона Саламон стаў кіраўніком хасідскай дынастыі ў Карліне. Яго нашчадкі служылі рабінамі валынскага хасідызмуNadler Allan. Lakhovits-Kobrin-Slonim Hasidic Dynasty. The YIVO Encyclopedia of Jews in Eastern Europe..

 Біяграфія 
Нарадзіўся ў 1738 годзе ў Тульчыне ў сям'і рабіна Меіра. Быў вучнем Магіда з Мяжэрыча і Аарона з Карліна. Пасля смерці Аарона ў 1772 годзе стаў лідарам хасідскага яўрэйства ў Карліне, дзе змяніў Аарона на пасадзе рабіна. Добра вядомы перш за ўсё сваім энтузіязмам да малітвы і звышнатуральных цудаў, а таксама тым, што з'яўляецца сузаснавальнікам ляхавіцкага іўдаізму.

Пры ім пашырыўся ўплыў хасідскага двара ў Карліне на землі паўночнай Беларусі і Літвы, асабліва калі там утварыўся вакуум лідэрства пасля эміграцыі вядучых цадзікаў Менахема Мендэле з Віцебска і Аўрама Каліскера ў 1777 годзе ў Ізраіль. Але пасля пашырэння аўтарытэту Шнеўра Залмана з Лядаў большасць хасідаў у гэтым рэгіёне прызналі яго сваім кіраўніком.

Як і яго настаўнік, Саламон з Карліна не пакінуў пасля сябе ніякіх пісьмовых запісаў. Паводле паданняў, ён успрымаў ролю цадзіка як адказнасць за матэрыяльны дабрабыт сваіх хасідаў і атрымаў публічную вядомасць як цудатворцаBiale, David; Assaf, David; Brown, Benjamin; Gellman, Uriel; Heilman, Samuel C.; Rosman, Murray Jay; Sagiv, Gad; Wodziński, Marcin (2018). Hasidism: A New History. Princeton; Oxford: Princeton University Press. p. 122. ISBN 978-0-691-17515-7..

Расказвалася шмат гісторый пра тое, як Саламон лячыў людзей малітвай і сваімі «святымі рукамі», у тым ліку адна гісторыя пра тое, як ён выдаляў апёкі чалавеку, на якога вылілі кіпень у мікве.Саламон правёў свае апошнія гады на Валыні і ў Галіцыі пасля таго, як у 1784 годзе быў выгнаны з Карліна праціўнікамі хасідскага руху. Згодна хасідскай традыцыі ён быў забісты расійскім афіцэрам ў Людміры падчас малітвы ў мясцовай сінагозе. Памёр ад атрыманых ран 12 ліпеня 1792 года. Цадзікі хасідызму лічылі яго «Месіяй бен Іосіфам», які быў забіты пакутніцкай смерцю.  Яго паслядоўнікі штогод у гадавіну яго смерці паводле габрэйскага календара адзначаюць Ём Хілула.

Вядомы сваімі практыкамі экстатычнай малітвы, якая характарызуецца гучным крыкам, якія былі пераняты яго паслядоўнікамі і ў рэшце рэшт сталі адной з вызначальных рыс карлінскай супольнасці хасідаў на працягу пакаленняў.

Шмат вядомых хасідскіх рабінаў паходзяць ад Саламона з Карліна.

 Выбітныя студэнты 
Сярод яго вядомых вучняў:

 Рабін Мардэхай з Ляхавічаў
 Рабін Ашэр са Століна (I), які вырас з ім пасля таго, як той асірацеў.
 Рабін Уры са Стрэльска

Катэгорыя:Памерлі ў 1792 годзе
Катэгорыя:Нарадзіліся ў 1738 годзе

Катэгорыя:Рабіны
Катэгорыя:Рабіны Беларусі
Катэгорыя:Яўрэі ў Беларусі